wickkiey/tamil-wikipedia-chunked huggingface dataset:
# துரோணாச்சாரியார் கோயில்

**துரோணாச்சாரியார் கோயில்** (*Dronacharya Temple*) மகாபாரதத்தில் பாண்டவர்கள் மற்றும் கௌரவர்களின் ஆசிரியரான துரோணாச்சாரியாருக்கு அர்ப்பணிக்கப்பட்டுள்ள ஒரே கோயிலாகும். இது இந்தியாவின் அரியானா மாநிலத்தில் இருக்கும் குருகிராமில் உள்ள பீம் நகர் கிராமத்தில் அமைந்துள்ளது.
# துரோணாச்சாரியார் கோயில்

## வரலாறு மற்றும் முக்கியத்துவம்

மகாபாரதக் காவியத்தின் படி குரு துரோணாச்சாரியார் வாழ்ந்த இடம் குருகிராம் ஆகும். இவர் பாண்டவர்களுக்கும்]] கௌரவர்களுக்கும் கல்வி கற்பித்த இடமும் இதுவாகும். 1872 ஆம் ஆண்டில் துரோணரின் மனைவியான சீத்தாலா தேவியின் தீவிர பக்தரான சிங்க பாரத், என்பவர் தற்போதைய இக்கோயிலைக் கட்டினார். துரோணாச்சாரியார் தொடர்பான கட்டிடங்களுக்கு சிங்க பாரத் நிறைய நிலங்களை நன்கொடையாக வழங்கினார். காலப்போக்கில், துரோணர் கோவில் பெரிதாகி ஓர் அறையிலிருந்து இரண்டு அறைகளாக மாறியது. கோயிலுக்கு அருகில் வசிக்கும் ஐந்து குடும்பங்களால் தற்போது கோயில் பராமரிக்கப்படுகிறது. பெரும்பாலும், மிகவும் பிரபலமான சீத்தலா மாதா கோயிலுக்கு வருகைதரும் பார்வையாளர்கள் துரோணாச்சார்யா கோயிலுக்கும் வருகிறார்கள்.  
குருகிராமில் மகாபாரதத்துடன் தொடர்புடைய துரோணாச்சார்யார் குளீத்த இடமாகக் கருதப்படும் பீமா குந்து ஏகலைவா கோயில் மற்றும் பாண்டவர்களால் கட்டப்பட்ட சிவன் கோயில் போன்ற முக்கிய இடங்களுக்கு அருகில் இந்த கோயில் அமைந்துள்ளது.
# துரோணாச்சாரியார் கோயில்

## கட்டமைப்பு

இரண்டு அறைகளைக் கொண்ட இந்த ஆலயம் ஒரு தெருவின் மூலையில் அமைந்துள்ளது. கோவிலுக்கு இளஞ்சிவப்பு வண்ணம் பூசப்பட்டுள்ளது. கோயிலின் நடுவில் துரோணரின் உயரமான சிலை வைக்கப்பட்டுள்ளது. துரோணர் சிலையைச் சுற்றி மற்ற இந்து தெய்வங்களின் சிலைகள் உள்ளன. பின்புறச் சுவரில் துரோணாச்சாரியார் தனது மாணவர்களுக்குப் பாடம் நடத்துவதைச் சித்தரிக்கும் ஓவியங்கள் உள்ளன.
# துரோணாச்சாரியார் கோயில்

## சுற்றுலாவுக்கான சமீபத்திய முயற்சிகள்

குர்கானின் பெயர் குருகிராம் என மாற்றப்பட்டபோது பீம் நகர் கிராம மக்கள் மிகவும் மகிழ்ச்சியடைந்தனர். துரோணர் கோயிலுக்கு சுற்றுலாப் பயணிகள் அதிகம் வருவார்கள் என்று எதிர்பார்த்தனர். சுற்றுலாவை அதிகரிக்க, துரோணாச்சார்யா கோயில், ஏகலைவா கோயில் மற்றும் அருகிலுள்ள பிற இடங்களை உள்ளடக்கிய உள்ளூர் சுற்றுலா சுற்றுவழி உருவாக்கப்பட வேண்டும் என்று கிராம மக்கள் கோரிக்கை விடுத்துள்ளனர்.
# மத்திய பாரதம்

**மத்திய பாரதம்** (**Madhya Bharat**, also known as **Malwa Union**)1947-இல் இந்திய விடுதலைக்கு பின்னர் இது பிரித்தானிய இந்தியாவின் மத்திய இந்திய முகமையில் இருந்த 25 சுதேச சமஸ்தானங்களை இணைத்து 28 மே 1948 அன்று நிறுவப்பட்ட இந்தியாவின் ஒரு ஆட்சிப் பகுதியாகும்  
மத்திய பாரதம் பரப்பளவு கொண்டிருந்தது. இதன் குளிர்கால தலைநகரமாக குவாலியர் நகரம் மற்றும் கோடைக்கால தலைநகரமாக இந்தூர் நகரம் இருந்தது. இதன் தென்மேற்கில் பம்பாய் மாகாணம் (தற்கால குஜராத் & மகாராட்டிரா), வடமேற்கில் இராஜஸ்தான், வடக்கில் உத்தரப் பிரதேசம், கிழக்கில் விந்தியப் பிரதேசம் மற்றும் போபால் இராச்சியம் (1949–56), தென்கிழக்கில் மத்தியப் பிரதேசம் எல்லைகளாக இருந்தது. மத்திய பாரதப் பகுதி மக்களில் இந்தி மொழி பேசும் இந்துக்கள் பெரும்பான்மையாக இருந்தனர்.  
1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, மத்தியப் பாரதப் பகுதிகளுடன், விந்தியப் பிரதேசம் ஆகியவைகள் புதிய மத்தியப் பிரதேசம் மாநிலத்துடன் இணைக்கப்பட்டது.
# மத்திய பாரதம்

## மத்திய பாரத மாவட்டங்கள்

1 நவம்பர் 1956-ஆம் தேதிக்கு முன்னர் மத்திய பாரதத்தில் 16 மாவட்டங்கள் இருந்தது.
1. பிண்டு மாவட்டம்
1. குவாலியர் மாவட்டம்
1. முரைனா மாவட்டம்
1. குனா மாவட்டம்
1. சிவபுரி மாவட்டம்
1. ராஜ்கர் மாவட்டம்
1. விதிஷா மாவட்டம்
1. சாஜாபூர் மாவட்டம்
1. உஜ்ஜைன் மாவட்டம்
1. இந்தூர் மாவட்டம்
1. தேவாஸ் மாவட்டம்
1. ரத்லாம் மாவட்டம்
1. தார் மாவட்டம்
1. ஜாபூவா மாவட்டம்
1. கர்கோன் மாவட்டம்
1. மண்டசௌர் மாவட்டம்
# மத்திய பாரதம்

## இதனையும் காண்க

- விந்தியப் பிரதேசம்
- மத்திய இந்திய முகமை
# சலயிர் சுல்தானகம்

**சலயிர் சுல்தானகம்** என்பது பாரசீகமயமாக்கப்பட்ட மங்கோலிய அரசு ஆகும். இது 1330களில் ஈல்கானகத்தின் வீழ்ச்சிக்குப் பிறகு ஈராக் மற்றும் மேற்கு பாரசீகத்தை ஆண்டது. 50 ஆண்டுகள் நீடித்த இதற்கு தைமூரின் படையெடுப்புகள் மற்றும் காரா கோயுன்லு துருக்மெனியர்களின் கிளர்ச்சி ஆகியவை பிரச்சினைகளாக வந்தன. 1405இல் தைமூரின் இறப்பிற்குப் பிறகு, தெற்கு ஈராக் மற்றும் குசிஸ்தானில் இதை மீண்டும் நிறுவ குறுகிய காலத்திற்கு முயற்சிகள் மேற்கொள்ளப்பட்டன. 1432ஆம் ஆண்டு சலயிர்கள் இறுதியாக காரா கோயுன்லுவால் நீக்கப்பட்டனர்.  
பாரசீகக் கலை பரிணாமம் பெற்றதில் சலயிர் சகாப்தம் ஒரு முக்கியக் காலமாக விளங்குகிறது. பிற்கால பாரசீக ஓவியங்களுக்கு இது அடிப்படையான சில தன்மைகளைக் கொடுத்தது.
# பார்சி நுழைவாயில்

**பார்சி நுழைவாயில்** (*Barsi Gate*) இந்தியாவில் சுல்தானிய கட்டிடக்கலைக்கு சிறந்த எடுத்துக்காட்டாக கருதப்படும் ஒரு நுழைவாயிலாகும். அரியானா மாநிலத்தின் இசார் மாவட்டத்தில் இருக்கும் சுவர்களால் சூழப்பட்ட நகரமான ஆன்சி நகரத்தில் நுழைவதற்காக அமைக்கப்பட்டிருந்த ஐந்து நுழைவாயில்களில் இதுவும் ஒன்றாகும். தற்போது இந்த ஐந்து நுழைவாயில்களில் எஞ்சியிருக்கும் ஒரே வாயிலும் இதுமட்டுமேயாகும். கி.பி 1303 ஆம் ஆண்டில் சுல்தான் அலாவுதீன் கில்சியால் கட்டப்பட்டு கி.பி.1522 ஆம் ஆண்டில் இப்ராகிம் லோடியின் ஆட்சிக்காலத்தில் பழுதுபார்க்கப்பட்டது. 30 மீட்டர் உயரம் கொண்டுள்ள இவ்வாயில் இந்திய அரசாங்கத்தால் பாதுகாக்கப்படுகிறது. தில்லி நுழைவாயில் (கிழக்கு), இசார் நுழைவாயில் (மேற்கு), கோசைன் நுழைவாயில் (வட-கிழக்கு), உம்ரா நுழைவாயில் (தென்-கிழக்கு) என மற்ற நான்கு வாயில்களும் பெயரிடப்பட்டுள்ளன.
# பிரதான் பருவா

**பிரதான் பருவா** (*Pradan Baruah*) என்பவர் இந்திய அரசியல்வாதி மற்றும் இந்திய நாடாளுமன்ற மக்களவை உறுப்பினர் ஆவார். இவர் நவம்பர் 2016 முதல் அசாம் மாநிலம் லக்கிம்பூர் தொகுதியிலிருந்து 16வது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார். 2016 நவம்பரில் நடந்த இடைத்தேர்தலில் வெற்றி பெற்றார். அசாமின் முதல்வராக சர்பானந்தா சோனோவால் பதவி ஏற்றதால் இந்த இடைத்தேர்தல் நடைபெற்றது. முன்னதாக பருவா தேமாஜி மாவட்டத்தில் உள்ள தேமாஜி சட்டமன்றத் தொகுதியில் (எண் 113) போட்டியிட்டு வெற்றிபெற்று அசாம் சட்டமன்ற உறுப்பினராக இருந்தார்.  
இவர் பாரதிய ஜனதா கட்சியின் உறுப்பினர். முன்னதாக, பருவா இந்தியத் தேசிய காங்கிரசில் உறுப்பினராக இருந்தார். 2016-ல் ஹிமந்த பிஸ்வாஸ் சர்மாவுடன் சட்டமன்றத் தேர்தலுக்கு முன்பாக காங்கிரசிலிருந்து விலகினார். மீண்டும் 2019ஆம் ஆண்டு நடைபெற்ற நாடாளுமன்றத் தேர்தலில் போட்டியிட்டு வெற்றிபெற்றார்.
# சுமித்ரா பத்திர்

**சுமித்ரா பத்திர்** (*Sumitra Patir*) என்பவர் இந்திய அரசியல்வாதி மற்றும் அசாம் மாநில சட்டமன்ற மேனாள் உறுப்பினர் ஆவார். இவர் 2013ஆம் ஆண்டு நடைபெற்ற தேமாஜி மாவட்டத்தில் உள்ள தேமாஜி சட்டமன்றத் தொகுதி (எண் 113) தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். தருண் கோகோய் அரசில் இணையமைச்சராகப் பதவியிலிருந்தார்.
# கிளேர் எலிசபெத் பார்னெல்

**கிளேர் எலிசபெத் பார்னெல்** *(Clare Elizabeth Parnel)* (பிறப்பு: 1970) ஒரு பிரித்தானிய வானியற்பியலாளரும் பயனுறைக் கணிதவியலாளரும் ஆவார். இவர் சூரியக் கணிதவியலையும் மின்ம இயற்பியலில் சூரியத் தழலும் சூரியக் காந்தப்பாயும் காந்த மீளிணைவும் உள்ளிட்ட காந்தப் புலங்களையும் காந்தப் புலங்களின் இன்மைப் புள்ளிகளையும் ஆய்வு செய்கிறார். இவர் புனித ஆந்திரூவ்சு பல்கலைக்கழகத்தில் கணிதவியல் பேராசிரியராகப் பணிபுரிகிறார். இவர் புனித ஆந்திரூவ்சின் ப்யன்முறைக் கணிதவியல் பிரிவின் மேனாள் தலைவரும் ஆவார்.
# கிளேர் எலிசபெத் பார்னெல்

## கல்வியும் வாழ்க்கைப்பணியும்

பார்னெல் எசெக்சில் பிறந்தார். இவர் இரிட்ஜ்வே பள்ளியிலும் சுவிண்டன் தொழில்நுட்பக் கல்லூரியிலும் பயின்றார். குழந்தைப் பருவத்திலேயே இவருக்குக் கணிதப் பாடம் எளிதாக வந்துள்ளது. இவர் 1988 இல் வேல்சு பல்கலைக்கழக கார்திப் கல்லூரியில் சேர்ந்துள்ளார். முதலில் இவர் கணிதமும் வேதியியலும் கற்க சேர்ந்தாலும் ஒராண்டுக்குப் பிறகு கணிதம் மட்டுமே கற்க மாற்றம் பெற்றுள்ளார்.  
இவர் 1991 இல் தன் கணித இளவல் பட்டத்தை முதல் வகுப்பில் ஆனர்சு தகையுடன் கார்திப்பில் பெற்றுள்ளார். இவர் பிறகு முனைவ பட்ட மாணவகாக புனித ஆந்திரூவ்சு பல்கலைக்கழகத்ஹில் சேர்ந்தார். முனவர் பட்ட்த்தைக் கோட்பாட்டுச் சூரிய இயற்பியலில் 1994 இல் முடித்துள்ளார்.  
இவர் புனித ஆந்திரூவ்சு பல்கலைக்கழகத்திலேயே முதுமுனைவர் மாணவராகத் தொடர்ந்தார். அந்த ஆய்வு முடிந்த பிறகு இவர் 1996 முதல் 1997 வரை ஆய்வாளராக இருந்து 2002 இல் விரிவுரையாளரானார். பின்னர் 2011 இல் பேராசிரியரானார். மேலும் இவர் புனித ஆந்திரூவ்சில் 2009 இலிருந்து 2013 வரை பயன்முறை இயற்பியல் பிரிவின் தலைவராகவும் இருந்துள்ளார்.
# கிளேர் எலிசபெத் பார்னெல்

## தகைமை

இவர் 2016 இல் சூரியத் தழல் எப்படி சூட்டைகிறது என்பதை ஆய்வு மேற்கொண்டமைக்காக அரசு வானியல் கழகத்தின் வானியல், புவி இயற்பியலுக்கான தொடக்கச் சாதனைப் பவுலர் பரிசைப் பெற்றார். இவர் 2007 இல் சூரியவியல் ஆய்வுக்காக பிலிப் இலிவெர்குல்மே பரிசை வென்றுள்ளார்.
# கிளேர் எலிசபெத் பார்னெல்

## சொந்த வாழ்க்கை

பார்னெல் துணிவான மலையேற்ற ஆர்வலர், இவர் மலைகள் அருகில் உள்ள வேல்சு பல்கலைக்கழகத்தைப் படிக்க தேர்ந்தெடுத்தார். அங்கு இவர் மூன்றாண்டுகள் முனைவர் பட்டம் படிக்கும்போது முன்றாவில் பெயரிட்டிருந்த 277 கொடுமுடிகளையும் ஏறியுள்ளார். இவருக்கு இரு குழந்தைகள் உள்ளனர்.
# தௌலத் ராம் சரண்

**தௌலத் ராம் சரண்** (*Daulat Ram Saran*) இந்தியாவைச் சேர்ந்த ஓர் அரசியல்வாதியும் சுதந்திரப் போராட்ட வீரரும் ஆவார். இவர் 1924 ஆம் ஆண்டு சனவரி மாதம் 13 ஆம் தேதியன்று பிறந்தார். இராசத்தான் மாநிலத்தில் நன்கு அறியப்பட்ட உழவர் தலைவர் மற்றும் மகாத்மா காந்தியின் சீடர் என தௌலத் கருதப்படுகிறார். ஓர் அமைச்சராகவும் சந்திர சேகர் அமைச்சரவையில் 1990 முதல் 1991 ஆம் ஆண்டு வரை பணியாற்றினார்.  
1935 ஆம் ஆண்டு, தனது 11 ஆவது வயதில் இயாதவ் தேவியை திருமணம் செய்து கொண்டார். தம்பதியருக்கு 3 மகன்கள் மற்றும் 4 மகள்கள் இருந்தனர். இவர் ராசத்தான் அரசாங்கத்தில் துணை அமைச்சராகவும் பணியாற்றினார், ஆனால் முதல்வர் மோகன் லால் சுகாடியாவுடன் கருத்து வேறுபாடு காரணமாக பதவியைத் துறந்தார். இந்திரா காந்தியின் அவசர நிலை பிரகடனத்திற்குப் பிறகு உள்நாட்டு பாதுகாப்பு சட்டத்தின் பராமரிப்பு சட்டம் 27 சூலை 1975 (மிசா) சுரு தொகுதியில் இருந்து சனதா கட்சி சார்பாக 6 ஆவது மற்றும் 7 ஆவது மக்களவைக்கு தேர்ந்தெடுக்கப்பட்டார்.  
சனதா கட்சி பிளவுபட்டபோது முதலில் சனதா கட்சியில் இருந்த அவர், பின்னர் அசித் சிங்கின் லோக்தளத்தில் இணைந்தார். சுரு தொகுதியில் இருந்து சனதா தளம் சார்பில் 9 ஆவது மக்களவைக்கு தேர்ந்தெடுக்கப்பட்டார். 1990 ஆம் ஆண்டு சனதா தளத்திலிருந்து வெளியேறி சந்திர சேகர் அரசாங்கத்தை அமைத்த 64 நாடாளுமன்ற உறுப்பினர்களில் இவரும் ஒருவராக இடம்பெற்றிருந்தார். நகர்ப்புற மேம்பாட்டு அமைச்சராக சந்திர சேகர் அமைச்சரவையில் நவம்பர் 1990 முதல் சூன் 1991 வரையில் பதவி வகித்தார்.
# தௌலத் ராம் சரண்

## பதவிகள்

- 1950-1957 தலைவர், மாவட்ட காங்கிரசு கமிட்டி, சுரு.
- 1967–1972 இராசத்தான் சட்டமன்ற உறுப்பினர் (3 ஆவது முறை). இவருக்கு இரண்டு மகன்கள் மற்றும் நான்கு மகள்கள் உள்ளனர். சுரு மாவட்டத்தில் உள்ள சொந்த ஊரில் முழு அரசு மரியாதையுடன் தௌலத் தகனம் செய்யப்பட்டார்.
# சண்முகசுந்தரம் மோகன்

**சண்முகசுந்தரம் மோகன்** (*Shanmughasundaram Mohan*) என்பவர் முன்னாள் இந்திய உச்ச நீதிமன்ற நீதிபதி மற்றும் கருநாடக மாநிலத்தின் முன்னாள் ஆளுநர் ஆவார். இவர் ஆங்கிலத்தில் 11 நூல்களும், தமிழில் ஏழு நூல்களும் எழுதியுள்ளார்.
# சண்முகசுந்தரம் மோகன்

## வாழ்க்கைக் குறிப்பு

சண்முகசுந்தரம் மோகன் 1930ஆம் ஆண்டு பிப்ரவரி மாதம் 11ஆம் தேதியன்று கோவை மாவட்டம் உடுமலைப்பேட்டையில் பிறந்தார். சென்னை மாநிலக் கல்லூரியில் பட்டப்படிப்பை முடித்த பிறகு, சென்னைப் பல்கலைக்கழகத்தில் சட்டத்தில் இளநிலைப் பட்டமும், அரசியலமைப்பு மற்றும் சர்வதேச சட்டத்தில் முதுநிலைப் பட்டமும் பெற்றார். 2004ஆம் ஆண்டில் இந்தியத் துடுப்பாட்டக் கட்டுபாடு வாரியத்தில் சுதந்திரமான மற்றும் நியாயமான தேர்தலை உறுதி செய்வதற்காக பார்வையாளராக சென்னை உயர் நீதிமன்றத்தால் நியமிக்கப்பட்டார்.
# சண்முகசுந்தரம் மோகன்

## இலக்கியப் பங்களிப்புகள்

மோகன் பல்வேறு பாடப்பொருள்களில் ஆங்கிலத்தில் 11 புத்தகங்களையும், கவிதைத் தொகுப்புகள் உட்பட தமிழில் ஏழு புத்தகங்களையும் எழுதியுள்ளார்.
- லட்சுமிநரசா ரெட்டி தங்கப் பதக்கம்
- டாக்டர். பி.ஆர். அம்பேத்கர் விருது
- 1952 ஆம் ஆண்டில் சட்டப் படிப்பில் முதல் வகுப்பைப் பெற்றதற்காக சென்னை பல்கலைக்கழகத்தின் தங்கப் பதக்கம்
- மூன்று வெளிநாட்டுப் பல்கலைக் கழகங்கள் உட்பட நான்கு பல்கலைக் கழகங்கள் கௌரவ முனைவர் பட்டம் வழங்கி கௌரவிக்கப்பட்டார்
# மெசீனியா (பண்டைய பிராந்தியம்)

**மெசீனியா** (*Messenia* அல்லது *Messinia*, ) என்பது பண்டைய கிரேக்கத்தின் தென்மேற்கு பெலோபொன்னீசின் ஒரு பண்டைய மாவட்டமாகும். இது கிரேக்கத்தின் நவீன மெசேனியா நிலப் பகுதியை கூடியோ, குறைத்தோ கொண்டதாக உள்ளது. இதன் எல்லையாக வடக்கே நெடா ஆறு பாய்கிறது. அந்த ஆறு எலிசுடனான எல்லையாக உள்ளது. அங்கிருந்து ஆர்காடியாவுடனான எல்லையானது எலியாம் மலை மற்றும் நோமியா மலையின் உச்சியில் இருந்து, பின்னர் டெய்கெட்டஸின் அடிவாரம் வழியாக செல்கிறது. லாகோனியாவுடனான கிழக்கு எல்லையானது டெய்கெட்டஸ் முகடு வழியாக கோஸ்கரகா ஆறு வரை சென்று, பின்னர் அந்த ஆற்றின் வழியாக அபியா நகருக்கு அருகில் கடல்வரை சென்றது.  
பண்டைய மெசீனியாவானது பெயர் மாற்றம் இல்லாமல், அதே பெயரில் கிரேக்கத்தின் நவீன பிராந்திய அலகாக சிறிய அளவிலான மாற்றத்துடன் தொடர்ந்து உள்ளது.
# மெசீனியா (பண்டைய பிராந்தியம்)

## வரலாறு

### வெண்கலக் காலம்

மெசீனியாவின் ஆரம்பகால குடிமக்கள் பாரம்பரிய காலத்தின் கிரேக்கர்களால் கிரேக்கத்தின் பிற பகுதிகளைப் போலவே 'பெலாசுசியர்கள்' என்று கருதப்பட்டனர். மேலும் எலனிக் பழங்குடியினரும் கிரேக்கத்திற்கு வந்ததாகக் கூறப்படுகிறது, மேலும் மெசீனியர்கள் ஏயோலியன் கிரேக்கர்களால் குடியேறப்பட்டனர். மெசீனிய நகரமான பைலோஸ், மேற்கு மெசீனியாவில் உள்ள அனோ எங்லியானோசின் நவீன தளத்துடன் அடையாளம் காணப்பட்டுள்ளது. பைலோஸ் மற்றும் நிக்கோரியாவில் மேற்கொள்ளப்பட்ட அகழ்வாராய்ச்சிகளால், மெசீனியாவின் வெண்கலக் காலத்தின் பிற்பகுதியில் (கிமு 14 ஆம் நூற்றாண்டு) பைலோசில் உள்ள வானாக்சால் ஆளப்பட்ட ஒரு விவசாய இராச்சியம் என்று தெரியவருகிறது. மெசீனியர்கள் மெசீனிய கிரேக்க மொழி பேசினர், மேலும் எசுபாகியன்ஸ் போன்ற உள்ளூர் ஆலயங்களில் கிரேக்க கடவுள்களை வணங்கினர். கிரேக்க இருண்ட காலங்களில் பெலோபொன்னீஸின் புகழ்பெற்ற டோரியர் படையெடுப்பின் போது, ஆர்காடியாவிலிருந்து வந்த கிரெஸ்போன்டெசின் கீழ் டோரியர்களால் மெசேனியா படையெடுக்கப்பட்டதாகக் கூறப்படுகிறது. அவர்கள் வடக்கு சமவெளியில் உள்ள ஸ்டெனிக்ளரஸைத் தலைநகராகக் கொண்டு, முதலில் தங்கள் மேலாதிக்கத்தையும், பின்னர் முழு மாவட்டத்திலும் தங்கள் ஆட்சியை நீட்டித்தனர்.
# மெசீனியா (பண்டைய பிராந்தியம்)

## வரலாறு

### பண்டைய காலம்

பண்டைய காலத்தில், இதன் வளமான மண்ணும், சாதகமான காலநிலையும், செல்வமும் அண்டை நாடான எசுபார்த்தன்களை ஈர்த்தது. இதனால் முதல் மெசீனியன் போர் வெடித்தது &#x2014; ஸ்பார்டான் மன்னர் டெலிக்லஸ் மெசீனியர்களால் கொலை செய்யப்பட்டதன் விளைவாக, இப்போர் துவங்கியதாக கூறப்படுகிறது. மன்னர் யூபேஸ் மற்றும் அவரது வாரிசான அரிஸ்டோடெமசு ஆகியோர் வீரமாக போரிட்டபோதிலும், எசுபார்த்தா கிமு 720 இல் மெசீனியாவைக் கைப்பற்றுவதில் முடிந்தது. இரண்டு தலைமுறைகளுக்குப் பிறகு, மெசீனியர்கள் கிளர்ச்சி செய்தனர். இவர்கள் அரிஸ்டோமினெஸ் தலைமையில் எசுபார்டான்களை சுமார் பதினேழு ஆண்டுகள் (கிமு 685 &#x2014; கிமு 668) எதிர்த்து போராடினர். இந்த கிளர்ச்சி குறிப்பிடுவது என்னவென்றால் முதல் போருக்குப் பிறகு மெசீனியா ஒரு குறிப்பிட்ட அளவிலான சுயாட்சியுடன் இருந்ததைக் குறிக்கிறது. ஏனெனில் இவர்களுக்கிடையிலான மோதல்கள் இரு தரப்பிலும் ஒழுங்கமைக்கப்பட்ட படைகளுக்கு இடையிலான போர்களாக விவரிக்கின்றன. இருப்பினும், பதினொரு ஆண்டு முற்றுகைக்குப் பிறகு இரா (ஈரா) கோட்டை இறுதியாக வீழ்ந்தது. எசுபார்த்தன்களின் நோக்கம் தங்கள் குடிமக்களுக்கு ஏராளமான நிலங்கள் தேவைப்பட்டதால், அடிமையாக்கபட்ட பல மெசீனியர்கள் (அப்பகுதியை விட்டு வெளியேற முடியாதவர்கள்) எலட்களின் நிலைக்கு தாழ்த்தப்பட்டனர். எசுபார்த்தன் கவிஞரான டைர்டேயஸ், எசமானர்களின் கொடுமையை மெசேனியர்கள் எவ்வாறு சகித்தார்கள் என்பதை விவரித்துள்ளார்.
# மெசீனியா (பண்டைய பிராந்தியம்)

## வரலாறு

### பாரம்பரிய காலம்

கிமு 464 இல், எசுபார்த்தாவை அழித்து பெரும் உயிர்ச் சேதத்தை ஏற்படுத்திய கடுமையான நிலநடுக்கத்திற்குப் பிறகு, மெசீனியர்கள் மீண்டும் கிளர்ச்சி செய்தனர். கிளர்ச்சியாளர்கள் முதல் மெசீனியன் போரில் செய்ததைப் போலவே, இதோமின் பாறைக் கோட்டையில் சில ஆண்டுகள் தங்களைத் தற்காத்துக் கொண்டனர். எசுபார்டான்களால் அவர்களை இதோம் மலைக் கோட்டையிலிருந்து வெளியேற்ற முடியவில்லை. அதனால் ஏதெனியன்கள் இடைக்கால போர்நிறுத்தத்திற்கு ஒப்புக்கொண்டனர். இதன் மூலம் முன்னணி மெசீனியர்கள் பெலோபொன்னீசை விட்டு வெளியேறினர். மேலும் ஓசாலியன் லோக்ரிசின் பிரதேசத்தில் உள்ள நௌபாக்டஸில் ஏதெனியர்களால் குடியேற்றப்பட்டனர்.
# மெசீனியா (பண்டைய பிராந்தியம்)

## வரலாறு

### எலனிஸ்டிக் காலத்திற்கு முந்திய காலம்

கிமு 371 இல் கடுமையான லியூக்ட்ரா சமருக்குப் பிறகு, தீப்சினால் எசுபார்டான்கள் மோசமான தோல்வியை சந்தித்தபோது, எபமினோண்டாசு மெசீனியா மீது படையெடுத்து, எசுபார்டாவின் ஆட்சியிலிருந்து விடுவித்தார். எபமினோண்டாசு இத்தாலி, சிசிலி, ஆப்பிரிக்கா மற்றும் பிற இடங்களில் சிதறியிருந்த நாடுகடத்தப்பட்ட மெசீனியர்களை தங்கள் நாட்டிற்குத் திரும்பிவர வேண்டி அழைத்தார். நாட்டின் தலைநகராக கிமு 369 இல் மெசிசீன் நகரம் நிறுவப்பட்டது. மற்ற நகரங்களும், இந்த நேரத்தில் நிறுவப்பட்டன அல்லது புனரமைக்கப்பட்டன. இருப்பினும் நிலத்தின் பெரும்பகுதியில் இன்னும் மக்கள்தொகை குறைந்தே இருந்தது. முற்றிலும் சுதந்திரமான நாடாக இருந்தபோதிலும், மெசீனியா உண்மையில் சக்திவாய்ந்த நாடாக மாறவில்லை அல்லது வெளிப்புறத்தில் ஆதரவு கிடைக்கததால் நிலைத்து நிற்க தடுமாறியது. எசுபார்த்தாவை தீபன் தோற்கடித்தபிறகு, இது மக்கெடோனின் இரண்டாம் பிலிப்பின் கூட்டாளியாக ஆனது. பின்னர், மெசேனியர்கள் அச்சேயன் கூட்டமைப்புடன் இணைந்தனர், மேலும் கிமு 222 இல் செல்லாசியாவில் மெசேனியன் துருப்புக்கள் அச்சேயன்கள் மற்றும் ஆன்டிகோனர்கள் டோசனுடன் இணைந்து போரிட்டன. ஐந்தாம் பிலிப் மெஸ்சீனைக் கைப்பற்றுவதற்காக பரோசின் டெமெட்ரியசை அனுப்பினார். ஆனால் அந்த முயற்சி தோல்வியடைந்து டெமெட்ரியசின் உயிரையும் பறித்தது.
# மெசீனியா (பண்டைய பிராந்தியம்)

## வரலாறு

### உரோமானிய காலம்

கிமு 146 இல், மெசீனியா, கிரேக்கத்தின் மற்ற அரசுகளுடன் சேர்ந்து, நேரடியாக உரோமானிய ஆட்சியின் கீழ் கொண்டு வரப்பட்டது. பல நூற்றாண்டுகளாக டெய்கெட்டசின் மேற்கு சரிவில் உள்ள ஏஜர் டென்தெலியல்ஸ் துய்ப்புரிமை பற்றி மெசீனியாவிற்கும் எசுபார்த்தாவிற்கும் இடையே சர்ச்சை இருந்துவந்தது: மக்கெடோனின் இரண்டாம் பிலிப், ஆன்டிகோனஸ், லூசியஸ் மம்மியஸ், ஜூலியஸ் சீசர், மார்க் ஆண்டனி, அகஸ்டஸ் சீசர் மற்றும் பலரின் வேறுபட்ட முடிவுகளுக்குப் பிறகு, கி.பி. 25 கி.பி.யில் திபேரியசு மற்றும் செனட் ஆகியோரால் மெசேனியர்களுக்கு ஆதரவாக இந்த சர்ச்சைக்கு தீர்வு காணப்பட்டது.
# இந்து மல்கோத்ரா குழு

**இந்து மல்கோத்ரா குழு**, இந்தியப் பிரதமர் நரேந்திர மோதி 5 சனவரி 2022 அன்று பஞ்சாப் மாநிலத்திற்குள் பயணித்த போது ஏற்பட்ட பாதுகாப்பு மீறல்களை குறித்து விசாரிக்க, உச்ச நீதிமன்றத்தின் தலைமை நீதியரசர் என். வி. இரமணா தலைமையிலான அமர்வு, 12 சனவரி 2022 அன்று முன்னாள் உச்ச நீதிமன்ற நீதியரசர் இந்து மல்கோத்ரா தலைமையிலான குழுவை நியமித்தது. இக்குழுவின் தலைவராக இந்து மல்கோத்திராவும், உறுப்பினர்களாக பஞ்சாப் மற்றும் அரியானா உயர்நீதிமன்றத்தின் தலைமைப் பதிவாளர், தேசியப் புலனாய்வு முகமையின் தலைமை இயக்குநர் இயக்குநர் அல்லது அவரால் பரிந்துரைக்கப்பட்ட இன்ஸ்பெக்டர் ஜெனரல் பதவிக்குக் குறையாத அதிகாரி, சண்டிகர் தலைமை காவல்துறை இயக்குநர் மற்றும் பஞ்சாப் மாநிலத்தின் கூடுதல் காவல்துறை அதிகாரி (பாதுகாப்பு) ஆகியோர் இடம் பெற்றுள்ளனர். இக்குழு பிரதமரின் பஞ்சாப் பயணத்தில் ஏற்பட்ட பாதுகாப்பு மீறல்களை விசாரிப்பதுடன், பாதுகாப்பு மீறல்களுக்கு பொறுப்பானவர்கள் யார் எனக்கண்டறிவதுடன், பிரதமர் மற்றும் அரசியலமைப்புச் செயல்பாட்டாளர்களின் பாதுகாப்பிற்கு என்னென்ன பாதுகாப்புகள் தேவை என்பதை பரிந்துரைக்க்க உச்ச நீதிமன்றம் இந்து மல்கோத்திரா குழுவிடம் கேட்டுள்ளது.
# இந்து மல்கோத்ரா குழு

## பின்னணி

5 சனவரி 2022 அன்று பஞ்சாப் மாநிலத்தில் பாக்கித்தான் எல்லைப்புறத்தில் அமைந்த பெரோஸ்பூர் மாவட்டத்தில் உள்ள உசைனிவாலா எனுமிடத்திற்கு ரூபாய் 14 ஆயிரம் கோடி செலவில் நலத்திட்டங்கள் தொடக்க விழாவிற்கு செல்கையில் இந்தியப் பிரதமர் நரேந்திர மோதியின் வாகனத் தொடர், மேம்பாலம் ஒன்றில், பஞ்சாப் வேளாண்மை ஆர்ப்பட்டக்காரர்களால் 20 நிமிடங்கள் இடைமறிக்கப்பட்டார். பிரதமரின் பாதுகாப்பு காரணமாக நரேந்திர மோதி விழாவிற்கு செல்லாமல் தில்லி திரும்பினார். இதனால் இவ்விடயம் நாடு முழுவதும் பெரும் சர்ச்சைகளை கிளப்பியது. பிரதமருக்கான பாதுகாப்பு குறைபாடுகள் குறித்து இந்திய அரசும் மற்றும் பஞ்சாப் அரசும் விசாரணைக் குழுக்கள் நியமித்தது. இந்திய உச்ச நீதிமன்றம் இவ்வழக்கில் தலையிட்டு, மத்திய மற்றும் மாநில அரசுகள் நியமித்த விசாரணைக் குழுக்களுக்கு தடைவிதித்ததுடன், நீதியரசர் இந்து மல்கோத்ரா தலைமையிலான குழு பிரதமரின் பஞ்சாப் பயணத்தின் ஏற்பட்ட பாதுகாப்பு மீறல்கள் விசாரிக்க 12 சனவரி 2022 அன்று குழு அமைத்தது.
# இந்து மல்கோத்ரா குழு

## இதனையும் காணக

- இந்து மல்கோத்ரா
# சந்தன் சிங்

**சந்தன் சிங்** (*Chandan Singh*) என்பவர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் 2019 இந்தியப் பொதுத் தேர்தலில் பீகார் மாநிலத்தின் நவாதா நாடாளுமன்றத் தொகுதியிலிருந்து இந்திய நாடாளுமன்றத்தின் கீழவையான மக்களவைக்குத் தேர்ந்தெடுக்கப்பட்டார். லோக் ஜனசக்தி கட்சி சார்பில் சந்தன் சிங் போட்டியிட்டார். இந்திய நாடாளுமன்றத்தில் சாலைப் போக்குவரத்து, நெடுஞ்சாலை அமைச்சகத்தின் தொழில்துறை, அறிவுரை நிலைக்குழுவின் உறுப்பினராக உள்ளார்.
# வீணா தேவி (வைசாலி)

**வீணா தேவி** (*Veena Devi*)(பிறப்பு 22 ஏப்ரல் 1967) என்பவர் இந்திய அரசியல்வாதி மற்றும் பீகார் மாநிலம் வைசாலி மக்களவையின் தற்போதைய உறுப்பினர் ஆவார் . இவர் கைகாட் தொகுதியிலிருந்து பீகார் சட்டமன்றத்திற்கு<nowiki/>த் தேர்ந்தெடுக்கப்பட்ட முன்னாள் உறுப்பினர் ஆவார். இவர் 2019 இந்தியப் பொதுத் தேர்தலில் லோக் ஜனசக்தி கட்சியுடன் இணைந்து வைசாலியில் போட்டியிட்டு ரகுவன்ஷ் பிரசாத் சிங்கை தோற்கடித்தார்.
# வீணா தேவி (வைசாலி)

## அரசியல் வாழ்க்கை

செப்டம்பர் 2, 2021 அன்று, சிராக் குமார் பாஸ்வானுக்குப் பதிலாக லோக் ஜனசக்தி கட்சியின் நாடாளுமன்றத் தலைவரானார்.
# வீணா தேவி (வைசாலி)

## ஆரம்ப கால வாழ்க்கை

தேவி 22 ஏப்ரல் 1967 அன்று பீகாரில் உள்ள தர்பங்காவில் உபேந்திர பிரசாத் சிங் மற்றும் சபுஜ்கலா தேவிக்கு மகளாகப் பிறந்தார். இவர் மேல்நிலைக் கல்வி கற்றுள்ளார். இவர் 27 ஏப்ரல் 1984-ல் முசாபர்பூர் சட்ட மேலவை உறுப்பினர் தினேஷ் பிரசாத் சிங்கை மணந்தார்.  
2010ல் நடந்த சட்டப் பேரவைத் தேர்தலில் கைகாட்டில் பாஜகவுடன் இணைந்து போட்டியிட்டு சட்டமன்ற உறுப்பினர் ஆனார்.இவர் முசாபர்பூரின் முன்னாள் தலைவராக இருந்தார். இவர் 2001-ல் முசாபர்பூர் மாவட்டத்தின் தலைவராகவும், 2006-ல் துணைத்தலைவராகவும் ஆனார்.  
-
# சீசியம் அறுபுளோரோகோபால்டேட்டு(IV)

**சீசியம் அறுபுளோரோகோபால்டேட்டு(IV)** (*Caesium hexafluorocobaltate(IV)*) என்பது Cs<sub>2</sub>CoF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் சீசியத்தின் ஓர் உப்பாகும்.  
Cs<sub>3</sub>[(CoCl<sub>4</sub>)Cl] சேர்மமும் புளோரினும் சேர்ந்து வினைபுரிவதால் சீசியம் அறுபுளோரோகோபால்டேட்டு(IV) உருவாகிறது. சீசியம் அறுபுளோரோகோபால்டேட்டு(IV) பெரோகாந்தப் பண்பு கொண்டுள்ளது. Co(IV) இன் அடிநிலை ஆற்றல் மட்டம் T<sub>2g</sub><sup>3</sup>E<sub>g</sub><sup>2</sup> ஆகும்.
# சீசியம் அறுபுளோரோகோபால்டேட்டு(IV)

## இதையும் காண்க

- பெர்கோபால்டேட்டு
# தினேஷ் சந்திர யாதவ்

**தினேஷ் சந்திர யாதவ்** (*Dinesh Chandra Yadav*) என்பவர் இந்திய அரசியல்வாதி மற்றும் இந்திய நாடாளுமன்ற உறுப்பினர் ஆவார். இவர் 15வது நாடாளுமன்றத்திற்கு பீகார் மாநிலம் ககஃடியா மக்களவைத் தொகுதியிலிருந்தும் 17வது மக்களவைக்கு மாதேபுரா மக்களவைத் தொகுதியிலிருந்தும் உறுப்பினராக ஐக்கிய ஜனதா தளம் சார்பில் போட்டியிட்டுத் தேர்ந்தெடுக்கப்பட்டார்.
# தினேஷ் சந்திர யாதவ்

## கல்வி மற்றும் பின்னணி

யாதவ் பொறியாளர் ஆவார். இவர் குடிமுறைப் பொறியியலில் பட்டயப் படிப்பினை முடித்துள்ளார்.
# தினேஷ் சந்திர யாதவ்

## வகித்தப் பதவிகள்

| 01 | 1990 | 1995 | சிம்ரி பக்தியார்பூர் தொகுதியிலிருந்து பீகார் சட்டமன்ற உறுப்பினர் |  |
| --- | --- | --- | --- | --- |
| 02 | 1991 | 1995 | துணை தலைமைக் கொறடா, பீகார் சட்டப் பேரவை |  |
| 03 | 1990 | 1992 | உறுப்பினர், யாச்சிகா குழு, பீகார் சட்டமன்றம் |  |
| 04 | 1992 | 1995 | உறுப்பினர், பிரசன் மற்றும் தியானகர்ஷன் குழு, பீகார் சட்டமன்றம் |  |
| 05 | 1996 | 1998 | சஹர்சாவிலிருந்து 11வது மக்களவைக்குத் தேர்வு |  |
| 06 | 1996 | 1998 | உறுப்பினர், மதிப்பீடுகளுக்கான குழு |  |
| 07 | 1996 | 1998 | உறுப்பினர், தகவல் தொடர்பு குழு |  |
| 08 | 1996 | 1998 | உறுப்பினர், ஆலோசனைக் குழு, ரயில்வே அமைச்சகம் |  |
| 09 | 1996 | 1998 | ஜனதா தளம் நாடாளுமன்றக் குழு உறுப்பினர் |  |
| 10 | 1996 | 1998 | உறுப்பினர், கோஷி பிரிவு போக்குவரத்து ஆணையம், சஹர்சா, பீகார் அரசு |  |
| 11 | 1999 | 2004 | சஹர்சாவிலிருந்து 13வது மக்களவைக்கு (2வது முறை) மீண்டும் தேர்வு |  |
| 12 | 1999 | 2001 | உறுப்பினர், வெளியுறவுக் குழு |  |
| 13 | 2000 | 2002 | உறுப்பினர், நாடாளுமன்ற உறுப்பினர்கள் குழு உள்ளூர்ப் பகுதி மேம்பாட்டுத் திட்டம் |  |
| 14 | 2000 | 2002 | உறுப்பினர், ஆலோசனைக் குழு, ரயில்வே அமைச்சகம் |  |
| 15 | 2001 | 2002 | உறுப்பினர், ஊரக வளர்ச்சிக் குழு |  |
| 16 | 2001 | 2004 | உறுப்பினர், பொது நிறுவனங்களுக்கான குழு |  |
| 17 | 2002 | 2004 | உறுப்பினர், நாடாளுமன்ற குழு |  |
| 18 | 2003 | 2004 | பெட்ரோலியம் மற்றும் இயற்கை எரிவாயு குழு உறுப்பினர் |  |
| 19 | 2003 | 2004 | உறுப்பினர், ஆலோசனைக் குழு, சாலைப் போக்குவரத்து மற்றும் நெடுஞ்சாலைகள் அமைச்சகம் |  |
| 20 | 2005 | – | உறுப்பினர், பீகார் சட்டமன்றம் (இரண்டாம் முறை) |  |
| 21 | 2005 | 2009 | பீகார் சட்டமன்ற உறுப்பினர் (மூன்றாவது முறை) |  |
| 22 | 2005 | 2008 | உறுப்பினர், மதிப்பீடுகள் குழு, பீகார் சட்டமன்றம் |  |
| 23 | 2008 | 2009 | அமைச்சர், தொழில்துறை, பீகார் அரசு |  |
| 24 | 2009 | 2014 | ககாரியாவிலிருந்து 15வது மக்களவைக்கு (3வது முறை) மீண்டும் தேர்வு |  |
| 25 | 2009 | Date | உறுப்பினர், உள்துறை விவகாரங்களுக்கான குழு |  |
| 26 | 2009 | Date | உறுப்பினர்
ஆலோசனைக் குழு, நிலக்கரி மற்றும் புள்ளியியல் மற்றும் திட்ட அமலாக்க அமைச்சகம் |  |
| 27 | 2009 | Date | தேசிய மொழி குழு உறுப்பினர் |  |
| 28 | 2009 | Date | உறுப்பினர், ஆலோசனைக் குழு, ரயில்வே அமைச்சகம் |  |
| 29 | 2015 | 2019 | சிம்ரி பக்தியார்பூர் தொகுதியிலிருந்து பீகார் சட்டமன்ற உறுப்பினர் (4வது முறை). |  |
| 30 | 2019 | பதவியில் | மாதேபுரா தொகுதியிலிருந்து 17வது மக்களவைக்கு (4வது முறை) மீண்டும் தேர்வு | } |
# செடிப்பசலை

**செடிப்பசலை** (தாவர வகைப்பாட்டியல்: *Talinum fruticosum*) என்பது மெக்சிகோ, கரிபியன், மேற்கு ஆப்பிரிக்கா, நடு அமெரிக்கா மற்றும் தென் அமெரிக்காவின் பெரும்பகுதியை தாயகமாகக் கொண்ட ஒரு மூலிகை பல்லாண்டுத் தாவரமாகும் . இது பரவலாக வெப்பமண்டலத்தில் விளைவிக்கப்படுகிறது. இதன் இலை கீரையாக பயன்படுத்தப்படுகிறது.
# செடிப்பசலை

## விளக்கம்

இந்தசெ செடி நிமிர்ந்து வரை வளரும். இது சிறிய, இளஞ்சிவப்பு பூக்களையும், பரந்த, சதைப்பற்றுள்ள இலைகளைக் கொண்டுள்ளது.
# செடிப்பசலை

## பயன்கள்

இந்த தாவரத்தின் இலைகள் கீரையாக பயன்படுத்தப்படுகிறது. ஏ மற்றும் சி உட்பட வைட்டமின்கள் மற்றும் இரும்பு மற்றும் கல்சியம் போன்ற தாதுக்களால் நிறைந்துள்ளது. இதில் ஆக்சாலிக் அமிலம் அதிகமாக இருப்பதால் சிறுநீரகக் கோளாறுகள், கீல்வாதம் மற்றும் முடக்கு வாதம் ஆகியவற்றால் பாதிக்கப்பட்டவர்கள் இதை உண்பதை தவிர்க்க வேண்டும் அல்லது குறைக்க வேண்டும். இது மேற்கு ஆப்பிரிக்கா, தெற்கு ஆசியா, தென்கிழக்காசியா வட அமெரிக்கா, தென் அமெரிக்காவின் வெப்பமான பகுதிகளில் பயிரிடப்படுகிறது. *செலோசியா வகைகளுடன்* நைஜீரியாவின் மிக முக்கியமான கீரைகளில் *டி. ஃப்ருட்டிகோசம்* ஒன்றாகும். பிரேசிலில் இது அமேசான் ஆற்றின் கரையில் வளர்க்கப்படுகிறது, மேலும் இது முக்கியமாக பாரா மற்றும் அமேசானாஸ் மாநிலங்களில் உட்கொள்ளப்படுகிறது.
# ஆலகிராமம்

**ஆலகிராமம்** (*Alagramam*) என்பது இந்தியாவின், தமிழ்நாடு மாநிலத்திலுள்ள விழுப்புரம் மாவட்டம், மயிலம் ஊராட்சி ஒன்றியத்தில் அமைந்துள்ள ஒரு சிற்றூர் ஆகும்.
# ஆலகிராமம்

## அமைவிடம்

இந்த ஊரானது மாவட்ட தலைநகரான விழுப்புரத்திலிருந்து 29 கிலோமீட்டர் தொலைவிலும், மயிலத்தில் இருந்து 4 கிலோமீட்டர் தொலைவிலும், மாநிலத் தலைநகரான சென்னையில் இருந்து 144 கிலோமீட்டர் தொலைவிலும் உள்ளது.
# ஆலகிராமம்

## வரலாறு

ஆலகிராமமானது பல்லவர் காலத்தில் *ஆலக்கூரை* என்றும், சோழர் காலத்தில் *ஆர்காமூர்* என்றும் அழைக்கப்பட்டது. தமிழகத்தின் மிகப்பழமையான பிள்ளையார் சிலைகளில் ஒன்று இங்கு உள்ளது. மேலும் இந்த ஊரில்தான் தமிழ்நாட்டின் மிகப்பெரிய தவ்வை சிலை உள்ளிட்ட இரு தவ்வைகள் உள்ளன. வேரொங்கும் காண இயலாத தனித்துவமான திருமால், தென்முகக்கடவுள், லகுலீசர் திருவுருவங்கள் உள்ளன. மேலும் இங்கு நாயக்கர் கால சதிகல் உள்ளது.
# ஆலகிராமம்

## ஊரில் உள்ள கோயில்கள்

- ஆலகிராமம் எமதண்டீஸ்வர சுவாமி கோயில்
- ஆலகிராமம் வீற்றிருந்த பெருமாள் கோயில்
- ஆலகிராமம் திரௌபதியம்மன் கோயில்
- ஆலகிராமம் செல்லியம்மன் கோயில்
# அருண் குமார் (அரசியல்வாதி)

**அருண்குமார்** (*Arun Kumar*) என்பவர் இந்திய நாடாளுமன்ற உறுப்பினராக இருந்தவர் ஆவார். இவர் இந்திய நாடாளுமன்றத்தின் கீழ் சபையான மக்களவையில் ஜஹானாபாத் தொகுதியை பிரதிநிதித்துவப்படுத்தினார். இவர் 1999 மற்றும் 2014 இந்திய பொதுத் தேர்தல்களில் வெற்றி பெற்று நாடாளுமன்ற உறுப்பினராகப் பணியாற்றினார். இவர் ராஷ்ட்ரிய சமதா கட்சியின் (மதச்சார்பற்ற) நிறுவன உறுப்பினர் ஆவார்.
# 2022 உங்கா தொங்கா எரிமலை வெடிப்பும் ஆழிப்பேரலையும்

**2022 உங்கா தொங்கா எரிமலை வெடிப்பும் ஆழிப்பேரலையும்** (*2022 Hunga Tonga eruption and tsunami*) 2022 ஆம் ஆண்டு சனவரி மாதம் 15 ஆம் தேதியன்று பசிபிக் பெருங்கடலில் நிகழ்ந்தன. தொங்கா நாட்டின் எரிமலைத் தீவான உங்கா தொங்காவில் ஒரு பெரிய வெடிப்பு 15 சனவரி 2022 அன்று ஏற்பட்டது. இந்த வெடிப்பு தொங்கா, பிஜி மற்றும் அமெரிக்க சமோவாவில் சுனாமிகளை ஏற்படுத்தியது. இதைத் தொடர்ந்து பிஜி, சமோவா, வனுவாட்டு, நியூசிலாந்து, ஆத்திரேலியா, சப்பான், அமெரிக்கா, கனடா, மெக்சிகோ, சிலி மற்றும் ஈக்வடார் ஆகிய நாடுகளில் ஆழிப்பேரலை எச்சரிக்கை விடுக்கப்பட்டுள்ளது. நியூசிலாந்து, அமெரிக்கா, சிலி மற்றும் பெருவில் ஆழிப்பேரலைகள் சேதப்படுத்துவதாக அறிவிக்கப்பட்டது. பெருவில் 2 மீட்டர் அலை கடற்கரையைத் தாக்கியதில் இருவர் நீரில் மூழ்கினர். கலிபோர்னியாவில் இரண்டு மீனவர்கள் இலேசான காயமடைந்தனர்.
# 2022 உங்கா தொங்கா எரிமலை வெடிப்பும் ஆழிப்பேரலையும்

## பின்னணி

2014 ஆம் ஆண்டு முதல் ஒப்பீட்டளவில் செயலற்றநிலையில் இருந்த பின்னர் உங்கா தொங்கா எரிமலை 20 திசம்பர் 2021 அன்று வெடித்தது. புவியின் அடுக்கு மண்டலத்திற்குள் துகள்களை அனுப்பியது. எரிமலையிலிருந்து சுமார் 70 கிலோமீட்டர் (43 மைல்) தொலைவில் உள்ள தொங்காவின் தலைநகரான நுக்கு'அலோபாவில் மேல் நோக்கி எழுந்த சாம்பல் புகைப்படலத்தைக் காணமுடிந்தது. 170 கிலோமீட்டர் (110 மைல்) தொலைவுக்கு எரிமலைவெடிப்பு சப்தங்கள் கேட்டன. இந்த ஆரம்ப வெடிப்பு டிசம்பர் 21 அன்று 02:00 மணிக்கு முடிவடைந்தது. எரிமலையின் செயல்பாடு தொடர்ந்தது, டிசம்பர் 25 அன்று எடுக்கப்பட்ட செயற்கைக்கோள் படங்களின் படி தீவின் அளவு அதிகரித்திருந்தது. தீவில் எரிமலை நடவடிக்கைகள் குறைந்ததால், அது 11 சனவரி 2022 அன்று செயலற்ற எரிமலையாக அறிவிக்கப்பட்டது.
# 2022 உங்கா தொங்கா எரிமலை வெடிப்பும் ஆழிப்பேரலையும்

## வெடிப்புகள்

2022 ஆம் ஆண்டு சனவரி மாதம் 14 ஆம் தேதியன்று ஒரு பெரிய வெடிப்பு தொடங்கியது. வளிமண்டலத்தில் 20 கிலோமீட்டர் (12 மைல்) தொலைவுக்கு எரிமலையானது சாம்பல் மேகங்களை அனுப்பியது. தொங்கா அரசாங்கம் குடியிருப்பாளர்களுக்கு சுனாமி எச்சரிக்கை விடுத்தது. எரிமலைக்கு அருகில் உள்ள தொங்கா நாட்டுப் புவியியலாளர்கள் வெடிப்புகளையும் 5 கிலோமீட்டர் அளவுக்கு அகலமான சாம்பல் மேகத்தையும் கவனித்தனர்.  
அடுத்த நாள், குறிப்பிடத்தக்க அளவு பெரிய வெடிப்பு சுமார் 17:00 மணிக்கு ஏற்பட்டது. எரிமலை சாம்பல் ஆலோசனை மையம் விமான நிறுவனங்களுக்கு மீண்டும் ஒரு ஆலோசனை அறிவிப்பை வெளியிட்டது. எரிமலை வெடிப்பின் சாம்பல் தொங்காவின் பிரதான தீவில் நிலச்சரிவை ஏற்படுத்தியது. மேலும் இம்மேகம் சூரியனை மறைத்தது. நுக்கு'அலோபாவில் 40 மைல் (65 கிமீ) தொலைவில் உரத்த வெடிச்சத்தங்கள் கேட்டன. வானத்திலிருந்து சிறிய கற்கள் மற்றும் சாம்பல் மழை பொழிந்தது. டோங்காவில் வசிக்கும் பலர் உயரமான பகுதிகளுக்கு தப்பிச் செல்ல முயன்றபோது நெரிசலில் சிக்கிக்கொண்டனர். வெடிச்சத்தம் தோராயமாக 520 மைல்கள் (840 கிமீ) தொலைவில் உள்ள சமோவா வரை கேட்டது. பிஜியில் வசிப்பவர்கள் வெடிச்சப்தத்தை இடியின் ஒலிகளாக விவரித்தனர்.நியூசிலாந்தின் வடக்குத் தீவிலும், ஆத்திரேலியாவின் கிழக்குக் கடற்கரை வரையிலும் பெருஞ் சத்தம் கேட்டது. விண்வெளியில் இருந்தும் மிகவும் பரந்த வெடிப்புத் தோற்றமும் அதிர்ச்சி அலைகளும் செயற்கைக்கோள்கள் மூலம் அறியப்பட்டன. நியூசிலாந்து முழுவதும் உள்ள வானிலை நிலையங்களால் அழுத்த அலையானது அதிகபட்சமாக 7 எக்டா பாசுகல்கள் அளவு வீச்சாக அளவிடப்பட்டது. ஆத்திரேலியாவில் உள்ள வானிலை நிலையங்களாலும் அழுத்த அலை பதிவு செய்யப்பட்டது. அமெரிக்க புவியியல் ஆய்வு மையமும் 5.8 என்ற மேற்பரப்பு-அலை அளவுகளில் வெடிப்பை பதிவு செய்தது. சுவிட்சர்லாந்தில் 2.5 எக்டோ பாசுகல் அழுத்த ஏற்ற இறக்கம் அளவிடப்பட்டது.  
எரிமலை வெடிப்பு நேரத்தில் தீவிர மின்னல் செயல்பாடும் பதிவு செய்யப்பட்டது. வைசாலா தேசிய மின்னல் கண்டறிதல் வலையமைப்பு கதிரியக்க அலைகள் வடிவில் மின்னலைக் கண்டறிந்தது. எரிமலை வெடிப்பதற்கு முந்தைய இரண்டு வாரங்களில் பல நூறு முதல் ஆயிரம் மின்னல்கள் கணினியால் பதிவு செய்யப்பட்டன. சனவரி 14 முதல் 15 வரை பல்லாயிரக்கணக்கான மின்னல்கள் ஏற்பட்டன. சனவரி 15 அன்று 05:00 மற்றும் 06:00 மணிக்கு இடையில் 200,000 மின்னல்கள் பதிவு செய்யப்பட்டன.  
பூர்வாங்க அவதானிப்புகள், அடுக்கு மண்டலத்தில் இவ்வெடிப்பு அதிக அளவு எரிமலைப் பொருட்களை வெளியேற்றியது என்பதைக் காட்டுகிறது. மேலும் இந்த வெடிப்பு ஒரு தற்காலிக காலநிலை விளைவை ஏற்படுத்தும் திறனையும் கொண்டது எனவும் கூறப்படுகிறது. ஆக்லாந்து பல்கலைக்கழகத்தைச் சேர்ந்த ஒரு விஞ்ஞானி இந்நிகழ்வை 1000 ஆண்டுகளுக்கு ஒரு முறை நிகழும் நிகழ்வாக விவரிக்கிறார்.
# 2022 உங்கா தொங்கா எரிமலை வெடிப்பும் ஆழிப்பேரலையும்

## தாக்கம்

| நாடு | இறப்பு | காயம் | காணாமல் போனவர்கள் |
| --- | --- | --- | --- |
| தொங்கா | 3 | 0 | சிலர் |
| பெரு | 2 | 0 | 0 |
| ஐக்கிய நாடுகள் | 0 | 3 | 0 |
| யப்பான் | 0 | 1 | 0 |  
தகவல் தொடர்பு சிக்கல்கள் காரணமாக தொங்காவில் ஏற்பட்ட சேதம் மற்றும் உயிரிழப்புகள் பற்றிய முழுமையான தகவல்கள் இன்னும் கிடைக்கவில்லை. நியூசிலாந்து நாட்டின் பிரதம மந்திரி இயசிந்தா ஆர்டெர்ன், தொங்காவின் கடலுக்கடியில் சேவை வழங்கிய கம்பி வடங்கள் மின்வெட்டு காரணமாக பாதிக்கப்பட்டுள்ளதாகவும், தகவல்தொடர்புகளை மீட்டெடுக்க அதிகாரிகள் அவசரமாக முயற்சித்து வருவதாகவும் தெரிவித்தார்.  
தொங்காவின் கடலோரப் பகுதிகளை ஆழிப்பேரலைகள் தாக்குவதைக் காட்டும் கானொளிக் காட்சிகள் இசுகை செய்தி தொலைக்காட்சி மூலம் தெரிவிக்கப்பட்டது. தலைநகருக்கு அப்பால் உள்ள சிறிய தீவு அட்டாட்டா நீரில் மூழ்கியுள்ளதாகவும், மீட்பு பணிகள் நடைபெற்று வருவதாகவும் கூறப்படுகிறது. சாம்பலின் விளைவாக தொங்காவில் வசிப்பவர்கள் சுவாசிக்க சிரமப்படுவதாக சில தகவல்கள் பெறப்பட்டுள்ளன.  
பெரு நாட்டின் லம்பேக்கியு நகரத்தின் நைலாம்ப் கடற்கரையில் 2 மீ (6 அடி 7 அங்குலம்) உயர ஆழிப்பேரலை இரண்டு பெண்களைக் கொன்றது. ஓட்டுநருடன் இரண்டு பெண்களும் ஒரு லாரியில் இருந்தனர். ஓட்டுநரான பெண்களில் ஒருவரின் கணவர் அலை தாக்கியதில் அங்கிருந்து தப்பியோடினார்.  
கலிபோர்னியாவில் உள்ள சான் கிரிகோரியோவில் நான்கு மீனவர்கள் ஆழிப்பேரலையால் கடலில் அடித்துச் செல்லப்பட்டனர். இருவர் காயமடைந்து மருத்துவ சிகிச்சை பெற்றனர். மேலும் இருவர் மீட்கப்பட்டு காயமின்றி மீட்கப்பட்டனர். சான் பிரான்சிசுகோ தீயணைப்பு வீரர்கள் மற்றும் அமெரிக்க கடலோர காவல்படையினர் மூன்று நபர்களை அலையிலிருந்து மீட்டனர்.
# 2022 உங்கா தொங்கா எரிமலை வெடிப்பும் ஆழிப்பேரலையும்

## மீட்பு

அட்டாட்டா தீவில் மீட்புப் பணிகள் நடைபெற்று வருகின்றன. இது முதன்மை தீவான தொங்கா தீவுக்கு அப்பால் அமைந்துள்ளது. அருகிலுள்ள சிறிய தீவு ஆழிப்பேரலையால் மூழ்கியது. தீவில் உள்ள *ராயல் சன்செட் ஐலேண்ட் ரிசார்ட்டின்* முகநூல் பதிவில், இங்கு தங்கியிருந்த அனைவரும் பாதுகாப்பாக வெளியேற்றப்பட்டனர் என் தெரிவித்துள்ளது.
# 2022 உங்கா தொங்கா எரிமலை வெடிப்பும் ஆழிப்பேரலையும்

## உதவி

நியூசிலாந்தின் பிரதம மந்திரி ஜசிந்தா ஆர்டெர்ன், வெளியுறவு அமைச்சகத்தின் அதிகாரிகள் தொங்காவிற்கு உதவி வழங்குவது குறித்து ஆலோசித்து வருவதாக கூறினார். ஆர்டெர்ன் தொங்காவில் நடந்த நிகழ்வுகளை "மிகவும் கவலைக்குரியது" என்று விவரித்தார்.
# பெரியீசி

**பெரியீசி** அல்லது **பெரியோய்கோய்** (*Perioeci* அல்லது *Perioikoi* , ) என்பவர்கள் பண்டைய கிரேக்க சமூக வகுப்பினர் ஆவர். இவர்கள் லாகோனியா மற்றும் மெசீனியாவின் குடியுரிமை அளிக்கப்படாத குடியினர் ஆவர். இவர்கள் எசுபார்த்தாவின் கட்டுப்பாட்டில் இருந்த பகுதிகளிலும், கடலோர மற்றும் மேட்டு நிலப்பகுதிகளில் வாழ்ந்துவந்தனர். Περίοικοι என்ற பெயரின் பொருள் "சுற்றி/அருகில் வசிப்பவர்கள்" என்பதாகும். περί, பெரி, "சுற்றுப்புரங்களில்", மற்றும் οἶκος, ஓய்கோஸ், "குடியிருப்பு, வீடு" ஆகிய சொற்களின் சேர்க்கையாக உருவானது.  
இவர்கள் எசுபார்த்தாவின் பொருளாதாரத்தில் ஒரு முக்கிய பங்கைக் கொண்டிருந்தனர். வர்த்தகம் மற்றும் வணிகத்தில் இவர்களின் பங்கு இருந்தது. அத்துடன் கைவினைப்பொருட்கள் உற்பத்திக்கு பொறுப்பானவர்களாக இருந்தனர். எசுபார்டன் இராணுவத்துக்கான ஆயுதங்கள், கவசங்கள் போன்றவற்றை உற்பத்தி செய்வது உட்பட பணிகள் இவர்களுக்கானவை. எசுபார்டன் நாட்டு எல்லைகளுக்கு வெளியே சுதந்திரமாக பயணிக்க அனுமதிக்கப்பட்ட ஒரே மக்கள் குழுவினர் பெரியோசிகள் மட்டுமே.
# பெரியீசி

## தோற்றம்

இவர்கள் எசுபார்ட்டன்களுடன் நகர அரசுக்குள் ஒருங்கிணைக்க முடியாத அல்லது எலட்களாக அடிமைப்படுத்த முடியாதவர்களான அந்த பகுதியில் ஏற்கனவே இருந்த சமூகங்கள் பெரியோசி ஆயினர். இவர்கள் எசுபார்ட்டன்களைப் போன்றறே ஏடோரியன்களில் இருந்து தோன்றியவர்களா அல்லது பெலோபொன்னீசசில் டோரியன்களுக்கு முந்தைய மக்களில் இருந்து வந்தவர்களா என்பது தெரியவில்லை.
# பெரியீசி

## நிலை

பெரியோசி எலட்களைப் போலன்றி சுதந்திர மக்கள். ஆனால் முழு எசுபார்டன் குடிமக்களுக்கான உரிமை வழங்கப்படவல்லை. இவர்கள் *பெரியோசில்* தங்கள் சொந்த குடியிருப்புகளில் வாழ்ந்தனர், இது பண்டைய எழுத்தாளர்களால் *போலிஸ்* என்று விவரிக்கப்பட்டது. இந்தக் குடியேற்றங்கள் பெரும்பாலும் எசுபார்தன் அரசின் கட்டுப்பாட்டின் கீழ் இருந்தன. ஆனால் உள்நாட்டுப் பிரச்சினைகளில் சுயாட்சியுடன் இருந்தனர்.  
பெரியோசிகள் எசுபார்டன்களின் வெளியுறவுக் கொள்கையையே பின்பற்ற வேண்டிய கட்டாயத்தில் இருந்தனர். மேலும் எசுபார்டான் இராணுவத்தில் சண்டையிட ஆட்களை வழங்கினர். *homoioi* ( , முழு ஸ்பார்டன் குடிமக்கள்) போலவே, பெரியோசியும் இராணுவத்தில் எப்லைட்டுகளாகப் போரிட்டனர், அநேகமாக அதே பிரிவுகளில். பெரியோசிக்கு நிலத்தை சொந்தமாக வைத்திருக்கும் உரிமை இருந்தது.  
செவ்வியல் காலத்தில், எசுபார்டியேட்கள் பொருளாதார ரீதியாக எந்த உற்பத்தி நடவடிக்கைகளிலும் ஈடுபட அனுமதிக்கப்படவில்லை. எனவே எசுபார்த்தாவின் உற்பத்திக்கு பெரியோசிகள் பொறுப்பேற்றனர். ஆயுதங்கள் மற்றும் கவசங்களை உற்பத்தி செய்தல் மற்றும் எசுபார்த்தன் நாட்டுக்கு தேவையான வர்த்தகத்தை நடத்துதல் உட்பட்ட பணிகளில் ஈடுபட்டனர். உதாரணமாக, ஆர்ட்டெமிஸ் ஆர்தியாவின் சிற்றாலய இடத்தில் அர்ப்பணிக்கப்பட்ட ஏராளமான முகமூடிகள் மற்றும் சிலைகள் பெரியோசிக் கைவினைஞர்களால் தயாரிக்கப்பட்டதாக இருக்கலாம்.
# பெரியீசி

## அரிஸ்டாட்டிலின் *அரசியலில்*

பெரியோசிகள் அரிஸ்டாட்டிலின் *பாலிடிக்ஸ்* என்ற நூலில் குறிப்பிடப்பட்டுள்ளனர். ஆனால் எசுபார்டன் இராச்சியத்துக்குள் இருப்பதை விட மிகவும் பொதுவான பொருளில் குறிப்பிடப்பட்டுள்ளனர். இலட்சிய அரசை விவரிக்கும்போது, அரிஸ்டாட்டில் உண்மையான குடிமக்களாக அரசின் உறுப்பினர்கள் ஆட்சியாளர்கள், போர்வீரர்கள் (ஆயுதங்களை ஏந்த அனுமதிக்கப்பட்டவர்கள்), அரசியல்வாதிகள், பூசாரிகள் இருக்க வேண்டும் என்று நம்பினார். ஆனால் இயந்திரவியல் போன்ற தொழில் வணிகங்களைச் செய்பவர்கள், கைவினைஞர்கள், உழவர்கள் அடிமைகளாகவோ அல்லது பெரியோசியாகவோ இருக்க வேண்டும், ஏனென்றால் அத்தகைய தொழில்கள் இழிவானவை, நல்லொழுக்கத்தை உருவாக்காதவை என்று அவர் கூறுகிறார். அந்த வகையில், பெரியோசி என்பது அனைத்து இலட்சிய ஹெலனிக் அரசுகளுக்கும் பொதுவானதாக இருக்க வேண்டும். இவர்கள் ஒரு வகையான நடுத்தர வர்க்கத்தினர். குடிமக்களுக்குக் கீழே ஆனால் அடிமைகளுக்க் மேலே இருந்தனர் என்று தெரிகிறது. இவர்கள் சுதந்திரமான மனிதர்கள். ஆனால் வாக்களிக்கவோ, அரசு பதவியில் இருக்கவோ, அரசில் அல்லது சட்டங்களில் வேறு எந்த வகையிலும் செல்வாக்கு செலுத்தவோ அனுமதிக்கப்படவில்லை. அரிஸ்டாட்டில் இவர்களைக் குறிப்பிடும்போது, அவர் சில சமயங்களில் "காட்டுமிராண்டிகள்" என்று குறிப்பிடுகிறார். மேலும் அத்தகைய குடியுரிமை இல்லாத சுதந்திர மனிதர்கள் ஹெலனிக் அல்லாத வெளிநாட்டவர் என்று குறிப்பிடுகிறார்.
# பெரியீசி

## மேலும் பார்க்கவும்

- எலட்கள், எசுபார்டாவில் சுதந்திரமற்ற மக்கள்
# தொங்கா நிலநடுக்கங்களின் பட்டியல்

**தொங்கா நிலநடுக்கங்களின் பட்டியல்** (*List of earthquakes in Tonga*) என்பது தொங்காவில் ஏற்பட்ட நிலநடுக்கங்களின் தொகுப்பாகும்.
# தொங்கா நிலநடுக்கங்களின் பட்டியல்

## நிலநடுக்கங்கள்

| 2009-03-19 | 7.6 M <sub>w</sub> | VII | சுனாமி |  |
| --- | --- | --- | --- | --- |
| 2006-05-04 | 8.0 M <sub>w</sub> | VII | 1 | சுனாமி |
| 1977-06-22 | 7.2 எம் <sub>ங்கள்</sub> | IV | 1 | $ 1.2 மில்லியன் சேதம் / சுனாமி |
| 1919-04-30 | 8.1 M <sub>w</sub> | வரையறுக்கப்பட்ட சேதம் / சுனாமி |  |  |
| 1865-11-18 | 8.0 எம் <sub>ங்கள்</sub> | வரையறுக்கப்பட்ட சேதம் / சுனாமி |  |  |
| <small>குறிப்பு: நிகழ்வுகளைச் சேர்ப்பதற்கான அளவுகோல்கள் விக்கித் திட்டம் பூகம்பத்தின் குறிப்பிடத்தக்க வழிகாட்டுதலின் அடிப்படையில் தனித்த கட்டுரைகளுக்காக உருவாக்கப்பட்டதாகும்.</small> <small>விவரிக்கப்பட்ட கொள்கைகள் பட்டியல்களுக்கும் பொருந்தும்.</small> <small>சுருக்கமாக, சேதப்படுத்தும், தீங்கு விளைவிக்கும் அல்லது கொடிய நிகழ்வுகள் மட்டுமே பதிவு செய்யப்பட வேண்டும்.</small> | } |  |  |  |
# அஜய் குமார் மண்டல்

**அஜய் குமார் மண்டல்** (*Ajay Kumar Mandal*) என்பவர் பீகாரைச் சார்ந்த இந்திய அரசியல்வாதி. இவர் 2019 இந்தியப் பொதுத் தேர்தலில் ஐக்கிய ஜனதா தளத்தின் வேட்பாளராக பாகல்பூர் மக்களவைத் தொகுதியில் போட்டியிட்டு இந்திய நாடாளுமன்றத்தின் கீழ் அவையான மக்களவைக்குத் தேர்ந்தெடுக்கப்பட்டார். இவர் இராச்டிரிய ஜனதா தள வேட்பாளர் ஷைலேஷ் குமார் மண்டலை 2,77,630 வாக்குகள் வித்தியாசத்தில் தோற்கடித்தார். இவர் பீகார் சட்டமன்றத்திற்கு மூன்று முறை (இரண்டு முறை நாத்நகர் சட்டமன்றத் தொகுதி, ஒரு முறை கஹல்கான் சட்டமன்றத் தொகுதி) தேர்ந்தெடுக்கப்பட்டுள்ளார்.
# ஜாவ்ரா சமஸ்தானம்

**ஜாவ்ரா சமஸ்தானம்** (**Jaora State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால மத்தியப் பிரதேசம் மாநிலத்தின் ரதலாம் மாவட்டப் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, ஜாவ்ரா சமஸ்தானம 1471 சதுர கிலோ மீட்டர் பரப்பளவும், 84,202 மக்கள் தொகையும், ஆண்டு வருமானம் ரூபாய் 8,50,000 கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 13 துப்பாக்கிக் குண்டுகள் முழங்கி மரியாதை செய்தனர் .
# ஜாவ்ரா சமஸ்தானம்

## வரலாறு

மராத்தியப் பேரரசில் சிற்றரசாக இருந்த ஜாவ்ரா சமஸ்தானம், மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற ஜாவ்ரா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது ஐக்கிய மாகாணத்தின் மால்வா முகமையின் கீழ் செயல்பட்டது. ஜாவ்ரா சமஸ்தான நவாபுகளுக்கு பிரித்தானிய இந்தியா அரசு, 13 துப்பாக்கிக் குண்டுகள் முழுங்கி மரியாதை செய்தனர்.  
1947-இல் இந்திய விடுதலைக்குப் பின்னர், ஜாவ்ரா சமஸ்தானம் சுதேச சமஸ்தானங்களின் இணைப்பு ஒப்பந்தப்படி 1948-ஆம் ஆண்டில் மத்திய பாரத மாநிலத்துடன் இணக்கப்பட்டது. 1956-இல் மொழிவாரி மாநில மறுசீரமைப்புச் சட்டத்தின் படி, ஜாவ்ரா சமச்தானப் பகுதிகள் மத்திய பிரதேசம் மாநிலத்தின் ரத்லாம் மாவட்டத்தில் இணைக்கப்பட்டது.
# ஜாவ்ரா சமஸ்தானம்

## வரலாறு

### ஜாவ்ரா நவாப்புகள்

- 1817 - 1825 அப்துல் கபூர் முகமதுகான்
- 825 – 1865 கௌஸ் முகமது கான்
- 1825 - 1827 முசரப் பேகம் - அரசப்பிரதிநிதி
- + ஜாஹாங்கீர் கான்
- 1827 - 1840 போர்த்விக் - அரசப்பிரதிநிதி
- 1865 - 1895 முகமது இசுமாயில் கான்
- 1865 - 1872 அரசப்பிரதிநிதிகள்
- -ஹசரத் நூர் கான்
- - மால்வா முகமையின் அரசியல் பிரதிநிதி
- 1895 – 1947 பக்கீர் தௌலா முகமது இப்திகார்
# ஜாவ்ரா சமஸ்தானம்

## இதனையும் காண்க

- மத்திய பாரதம்
- மால்வா முகமை
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- சுதேச சமஸ்தானங்களின் இணைப்பு ஒப்பந்தம்
- தி இம்பீரியல் கெசட்டியர் ஆப் இந்தியா
# மால்வா முகமை

**மால்வா முகமை** (**Malwa Agency**) பிரித்தானிய இந்தியாவின் முகமைகளில் ஒன்றாகும். இதன் தலைமையிடம் மண்டோசோர் நகரம் ஆகும். 1881-ஆம் ஆண்டில் 31,000 சதுர கிலோ மீட்டர் பரப்பு கொண்டிருந்த மால்வா முகமையின் மக்கள் தொகை 15,11,324 ஆகும்.
# மால்வா முகமை

## வரலாறு

பிரித்தானிய இந்தியாவின் ஆட்சியாளர்களால் மால்வா பகுதியில் செயல்பட்டுக் கொண்டிருந்த சுதேச சமஸ்தானங்களை காண்காணிக்கவும், வரி வசூலிக்கவும் 1895-ஆம் ஆண்டில் நிறுவப்பட்டது.
1947-இல் இந்திய விடுதலைக்குப் பின்னர் மால்வ முகமை கலைக்கப்பட்டு மத்திய பாரத மாநிலத்துடன் இணக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, இந்த முகமையின் பகுதிகள் மத்தியப் பிரதேசம் மாநிலத்தில் இணைக்கப்பட்டது.
# மால்வா முகமை

## மால்வா முகமையின் வணக்கத்திற்குரிய சுதேச சமஸ்தானங்கள்

- ரத்லம் சமஸ்தானம் - 13 துப்பாக்கிக் குண்டு மரியாதை
- ஜாவ்ரா சமஸ்தானம்- 13 துப்பாக்கிக் குண்டு மரியாதை
- சைலானா சமஸ்தானம் - 11 துப்பாக்கிக் குண்டு மரியாதை
- ஜாபூவா சமஸ்தானம் - 11 துப்பாக்கிக் குண்டு மரியாதை
- சீதாமௌ சமஸ்தானம் - 11 துப்பாக்கிக் குண்டு மரியாதை
- தேவாஸ் சமஸ்தானம் - 15 துப்பாக்கிக் குண்டு மரியாதை
# மால்வா முகமை

## மால்வா முகமையின் வணக்கத்திற்குரிய சுதேச சமஸ்தானங்கள்

### துப்பாக்கி குண்டு மரியாதையற்ற சமஸ்தானங்கள்

- பிப்லோதா சமஸ்தானம்
- பந்த்-பிப்லோதா ஜமீன்தாரர்
# மால்வா முகமை

## இதனையும் காண்க

- பஞ்சாப் அரசுகள் முகமை
- இராஜபுதனம் முகமை
- மத்திய இந்திய முகமை
- கிழக்கிந்திய முகமை
- கத்தியவார் முகமை
- பரோடா மற்றும் குஜராத் முகமை
- சூரத் முகமை
- ரேவா கந்தா முகமை
- மகி கந்தா முகமை
- புந்தேல்கண்ட் முகமை
- இந்திய மன்னராட்சி அரசுகளின் பட்டியல்
# முதலாம் சூரியவர்மன்

**முதலாம் சூர்யவர்மன்** (*Suryavarman* I) மரணத்திற்குப் பின் "நிர்வாணபாதா" ) 1006 முதல் 1050 வரை கெமர் பேரரசின் ஆட்சி செய்த மன்னனாவான். சூரியவர்மன், தோராயமாக 1002இல் முதலாம் உதயாதித்யவர்மனை தோற்கடித்தான். உதயாதித்யவர்மனின் வாரிசாக வரவிருக்கும் செயவீரவர்மனுடன் நீடித்த போருக்குப் பிறகு, இவன் 1010இல் அரியணையைக் கைப்பற்றினான். சூரியவர்மன் ஒரு மகாயான பௌத்தனாவான். தம்பிரலிங்க சாம்ராச்சியத்திற்கு எதிராக சக்திவாய்ந்த சோழப் பேரரசர் இராஜேந்திர சோழனிடம் கெமர் மன்னர் முதலாம் சூர்யவர்மன் உதவி கோரியதாகத் தெரிகிறது. இராஜேந்திர சோழனுடன் சூர்யவர்மனின் கூட்டணி பற்றி அறிந்ததும், தம்பிரலிங்க சாம்ராஜ்யம் சிறீவிஜய மன்னன் சங்கராம விஜயதுங்கவர்மனிடம் உதவி கோரியது. இது இறுதியில் சோழப் பேரரசு சிறீவிஜிய பேரரசுடன் மோதலுக்கு வழிவகுத்தது. சோழ வம்சம் கெமர் பேரரசு ஆகிய இரண்டும் அங்கோர் வாட் வெற்றியுடன் போரை முடிவுக்கு கொண்டு வந்தது. இப்போரினால் சிறீவிஜயப் பேரரசுக்கும், தம்பிரலிங்க இராச்சியத்திற்கும் பெரும் இழப்புகள் ஏற்பட்டது.  
இவனது ஆட்சி சுமார் 40 ஆண்டுகள் நீடித்தது. மேலும் இவன் நாட்டைப் பாதுகாப்பதில் அதிக நேரத்தை செலவிட்டான். "நியாயமான சட்டங்களின் அரசன்" என்று அறியப்பட்ட இவன், சுமார் நான்காயிரம் உள்ளூர் அதிகாரிகளை அரண்மனைக்கு வரவழைத்து, தனக்கு விசுவாசமாக இருக்குமாறு செய்து தனது அரசியல் அதிகாரத்தை பலப்படுத்தினான். இவன் பௌத்த மதத்தை ஆதரித்தான். ஆனால் தனது மக்கள் இந்து மதத்தை தொடர்ந்து கடைப்பிடிக்கவும் அனுமதித்தான். இவனது அரண்மனை அங்கோர் தோம் அருகே அமைந்துள்ளது. மேலும் இவன் தனது அரண்மனையை கோட்டையுடன் பாதுகாத்த முதல் கெமர் ஆட்சியாளனாவான்.  
தோல் தாபெக்கிலுள்ள கல்வெட்டில், சூரியவர்மன் ஆறு வேதாங்கங்களின் கொள்கைகளை அறிந்ததாகக் கூறப்பட்டுள்ளது . இவன் சூர்யவர்மன், தாய்லாந்தில் உள்ள சாவோ பிரயா ஆற்றுப் படுகையிலுள்ள லோப்புரி வரையிலும், கிழக்கே மேக்கொங் ஆற்றுப் படுகையில் கிழக்கிலும் தனது எல்லையை விரிவுபடுத்தினான். இவனால் கட்டப்பட்ட முக்கிய கட்டுமானங்கள் டாங்கிரெக் மலையில் உள்ள பிரியா விகார் கோயில், பிமேனாகாஸ் மற்றும் டா கியோவின் நிறைவு ஆகியவை அடங்கும். இதில் 123 மில்லியன் லிட்டர் தண்ணீரைத் தேக்கி வைக்கலாம். இது எஞ்சியிருக்கும் மிகப்பெரிய கெமர் நீர்த்தேக்கமாகும். இவன் சோழப் பேரரசரான முதலாம் இராஜேந்திர சோழனுக்கு வர்த்தகத்தை எளிதாக்கும் வகையில் ஒரு பரிசை அனுப்பியதாக சில குறிப்புகள் உள்ளன.  
இவனது ஆட்சியின் போது, 47 நகரங்கள் (47 புரங்கள் என அறியப்பட்டது) கெமர் பேரரசின் கட்டுப்பாட்டில் இருந்தன.
# முதலாம் சூரியவர்மன்

## இறப்பு

இவன் 1050 இல் இறந்தான். மேலும் தனது பௌத்த மத நம்பிக்கைகள் காரணமாக *நிர்வாணபாதா* ("நிர்வாணத்திற்குச் சென்ற அரசன்") என்ற பதவிப்பெயர் இவனுக்கு வழங்கப்பட்டது. இவனுக்குப் பிறகு இவனது மகன்கள் இரண்டாம் உதயாதித்தவர்மன், கி.பி1050 முதல் 1066 வரை ஆட்சி செய்தான். இவன் 1066இல் இறந்த பின்னர், மூன்றாம் ஹர்ஷவர்மன் (சதாசிவபாதா) ஆட்சிக்கு வந்தான். பிந்தையவன் உள்நாட்டுக் கிளர்ச்சிகளுக்கு எதிரான போராட்டத்தைத் தொடர்ந்தான். 1080இல் தான் இறக்கும் வரை சம்பாக்களின் தாக்குதல்களை எதிர்த்துப் போராடினான்.
# முதலாம் சூரியவர்மன்

## பிரபலமான கலாச்சாரத்தில்

ஏஜ் ஆஃப் எம்பயர்ஸ் II என்ற வீடியோ விளையாட்டு "முதலாம் சூர்யவர்மன் " என்ற தலைப்பில் ஐந்து அத்தியாயங்களைக் கொண்டுள்ளது.
# முதலாம் சூரியவர்மன்

## இதனையும் பார்க்கவும்

- கம்போடியாவில் புத்த மதம்
# சூரிய நாராயண் யாதவ்

**சூரிய நாராயண் யாதவ்** (*Surya Narayan Yadav*) என்பவர் இந்திய அரசியல்வாதி ஆவார். இவர் இந்தியாவின் 9வது மற்றும் 10வதுநாடாளுமன்ற உறுப்பினர் ஆவார். இவர் பீகார் மாநில சஹார்சா, மக்களவை நடைபெற்ற தேர்தலில் ஜனதா தளம் வேட்பாளராகப் போட்டியிட்டு வெற்றிபெற்று நாடாளுமன்ற உறுப்பினராகப் பதவி வகித்தார்.
# விஜய் குமார் (பீகார்)

**விஜய் குமார்** (*Vijay Kumar*) என்பவர் பீகாரைச் சார்ந்த இந்திய அரசியல்வாதி. இவர் இந்திய நாடாளுமன்றத்திற்கு 2019-ல் நடைபெற்ற தேர்தலில் கயா மக்களவைத் தொகுதியிலிருந்து தேசிய ஜனநாயகக் கூட்டணியில் ஐக்கிய ஜனதா தளம் கட்சியின் சார்பில் போட்டியிட்டு வெற்றிபெற்றார். இவரது தாயார் பகவதி தேவி, கல் உடைக்கும் தொழிலாளி ஆவார். இவரும் 1996-ல் கயாவிலிருந்து நாடாளுமன்ற உறுப்பினராகத் தேர்ந்தெடுக்கப்பட்டுள்ளார்.
# இரண்டாம் ஈசானவர்மன்

**இரண்டாம் ஈசனவர்மன்** (* Ishanavarman* II) கி.பி. 923 முதல் 928 வரை ஆட்சி செய்ததாக நம்பப்படும் அங்கோரிய மன்னனாவான். இவனது அரசு அங்கோர், மேற்கில் பட்டாம்பாங்கைச் சுற்றியுள்ள பகுதிகளுக்குள் மட்டுமே இருந்திருக்கலாம்.
# இரண்டாம் ஈசானவர்மன்

## குடும்பம்

ஈசானவர்மன் யசோவர்மனுக்கும் அவனது மனைவியும் நான்காம் செயவர்மனின் சகோதரிக்குப் பிறந்தான். முதலாம் இந்திரவர்மனும், அவனது மனைவி இந்திராதேவியும் இவனது தாத்தாவும் பாட்டியுமாவார்கள். இவனுக்கு முதலாம் ஹர்ஷ்வர்மன் என்ற மூத்த சகோதரன் இருந்தான் .
# இரண்டாம் ஈசானவர்மன்

## வரலாறு

கி.பி. 923இல் இறந்த தனது சகோதரருக்குப் பிறகு ஈசானவர்மன் பதவியேற்றான். இவனது ஆட்சிக் காலம் மிகவும் கொந்தளிப்பாகவும் குழப்பமாகவும் இருந்திருக்கலாம். கி.பி. 921 இல், இவனரது மாமா, நான்காம் செயவர்மன் , ஏற்கனவே அங்கோரிலிருந்து வடகிழக்கே 100 கி.மீ. தொலைவில் ஒரு போட்டி நகரத்தை அமைத்திருந்தான். இவனது ஆட்சிக் காலத்தில் பிரசாத் கிரவான் என்ற ஒரு கோயில் கட்டப்பட்டது.  
இவனைப் பற்றிய வேறு தகவல்கள் தெரியவில்லை. இவன், கி.பி. 928 இல் இறந்தான். மேலும், **பரமருத்ரலோகம் என்ற** பெயரைப் பெற்றான்.
# ஜிந்த் சமஸ்தானம்

**ஜிந்த் சமஸ்தானம்** (**Jind State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால இந்தியாவின் பஞ்சாப் மாநிலத்தின் சங்கரூர் மாவட்டப் பகுதிகளைக் கொண்டிருந்தது. 1931-ஆம் ஆண்டின் மக்கள் தொகை கணக்கெடுப்பின் படி, ஜிந்த் சமஸ்தானம் 3,460 சதுர கிலோ மீட்டர் பரப்பளவும், 3,24,676 மக்கள் தொகையும் கொண்டிருந்தது. 1940-ஆம் ஆண்டில் ஜிந்த் சமஸ்தானத்தின் ஆண்டு வருவாய் ரூபாய் 30,00,000 ஆகும். இதன் ஆட்சியாளர்களுக்கு பிரித்தானிய இந்தியாவின் அரசு, 13 துப்பாக்கிக் குண்டுகள் முழுங்கி மரியாதை செய்தனர் .
# ஜிந்த் சமஸ்தானம்

## வரலாறு

மராத்தியப் பேரரசில் சிற்றரசாக இருந்த ஜிந்த் சமஸ்தானம், மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற ஜிந்த் சமஸ்தான மன்னர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் கீழ் செயல்பட்டது. ஜிந்த் சமஸ்தான மன்னர்களுக்கு பிரித்தானிய இந்தியா அரசு, 13 துப்பாக்கிக் குண்டுகள் முழுங்கி மரியாதை செய்தனர்.  
1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி ஜிந்த் சமஸ்தானம் 20 ஆகஸ்டு 1948 அன்று பஞ்சாப் மாநிலத்துடன் இணக்கப்பட்டது.
# ஜிந்த் சமஸ்தானம்

## இதனையும் காண்க

- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# சந்தூர் சமஸ்தானம்

**சந்தூர் சமஸ்தானம்** (**Sandur State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால கர்நாடகா மாநிலத்தின் பெல்லாரி மாவட்டப் பகுதிகளைக் கொண்டிருந்தது. இதன் தலைநகரம் சந்தூர் நகரம் ஆகும். 1901-ஆம் ஆண்டின் மக்கள் தொகை கணக்கெடுப்பின் படி, சந்தூர் சமஸ்தானம் 433 சதுர கிலோ மீட்டர் பரப்பளவும், 11,200 மக்கள் தொகையும் கொண்டிருந்தது.
# சந்தூர் சமஸ்தானம்

## வரலாறு

சந்தூர் சமஸ்தானம் கிபி 1731-ஆம் ஆண்டு முதல் மராத்திய பிராமணர்கள் ஆட்சி செய்தனர். 1776 – 1790-ஆம் ஆண்டுகளில் சந்தூர் சமஸ்தானப் பகுதிகள் மைசூர் இராச்சியத்துடன் இணைக்கப்பட்டது. பின்னர் 1817-ஆம் ஆண்டில் மராத்தியப் பேரரசின் கீழ் சந்தூர் சமஸ்தானத்தை இணைக்கப்பட்டது.  
மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சந்தூர் சமஸ்தான மன்னர்கள், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். சந்தூர் சமஸ்தானம் சென்னை மாகாணத்தின் ஆளுநரின் கீழ் செயல்பட்டது.  
1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி இராச்சியம் 1 ஏப்ரல் 1949 அன்று சென்னை மாகாணத்துடன் இணக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, சந்தூர் சமஸ்தானம் கர்நாடகா மாநிலத்தின் பெல்லாரி மாவட்டத்துடன் இணைக்கப்பட்டது.